Official Journal L 274 , 17/10/2001 P. 0003 - 0004



Komisijas Regula (EK) Nr. 2025/2001 (2001. gada 16. oktobris), ar kuru groza Regulu (EK) Nr. 1663/95, ar ko paredz sīki izstrādātus noteikumus par to, kā piemērot Padomes Regulu (EEK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu1, un jo īpaši tās 4. panta 8. punktu, 6. panta 2. punktu un 7. panta 5. punktu, tā kā: (1) Regulas (EK) Nr. 1258/1999 9. panta 1. punkts un 2. panta 2. punkts Komisijas 1999. gada 25. oktobra Regulā (EK) Nr. 2390/1999, ar ko paredz sīki izstrādātus noteikumus par to, kā piemērot Regulu (EK) Nr. 1663/95 attiecībā uz tās norēķinu informācijas formu un saturu, kura dalībvalstīm jābūt Komisijai pieejama ELVGF Garantiju nodaļas grāmatojumu noskaidrošanas nolūkiem2, kurā jaunākie grozījumi izdarīti ar Regulu (EK) Nr. 1863/20013, paredz dalībvalstīm pēc Komisijas lūguma darīt tai pieejamu grāmatojumu informāciju. Šiem noteikumiem būtu jāpielāgo 4. panta 1. punkts Komisijas 1995. gada 7. jūlija Regulā (EK) Nr. 1663/95, ar ko paredz sīki izstrādātus noteikumus par to, kā piemērot Padomes Regulu (EEK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru4, kurā jaunākie grozījumi izdarīti ar Regulu (EK) Nr. 2245/19995. (2) Atšķiras prasības attiecībā uz atgūstamo summu paziņošanu gada deklarācijā atbilstīgi Regulas (EK) Nr. 1663/95 5. pantam, no vienas puses, un mēneša pārskatos atbilstīgi 3. panta 6.a) apakšpunktam Komisijas 1996. gada 16. februāra Regulā (EK) Nr. 296/96 par datiem, kas dalībvalstīm jānosūta, un par to izdevumu ikmēneša grāmatojumiem, kurus finansē Eiropas Lauksaimniecības virzības un garantiju fonda (ELVGF) Garantiju nodaļa6, un kurā jaunākiem grozījumi izdarīti ar Regulu (EEK) Nr. 2766/887, no otras puses. Šīs prasības būtu jāsaskaņo, attiecīgi grozot Regulas (EK) Nr. 1663/95 5. panta 1. Punktu. (3) Atbilstīgi 5. panta 2. punktam Padomes 1999. gada 17. maija Regulā (EK) Nr. 1259/1999, ar ko paredz kopīgus noteikumus tieša atbalsta shēmām saskaņā ar kopējo lauksaimniecības politiku8, kurā izdarīti grozījumi ar Regulu (EK) Nr. 1244/20019, dalībvalstis var izmantot summas, kas ir atbrīvotas sakarā ar maksājumu samazinājumiem vai atcelšanu atbilstīgi minētās regulas 3. un 4. pantam konkrētiem lauku attīstības atbalsta pasākumiem. Summas, kas tādējādi ieturētas no atbalsta maksājumiem, jāiemaksā īpašā kontā, kas atvērts katrai maksājumu aģentūrai, vai īpašā vienotā kontā, kas atvērts dalībvalsts līmenī un paredzēts tikai un vienīgi Kopienas papildu atbalsta finansēšanai. Šim kontam arī būtu jābūt iekļautam gada pārskatā Regulas (EK) Nr. 1663/95 4. panta 1. punkta a) apakšpunkta nozīmē. (4) Būtu jāatjaunina vadlīnijas par maksājumu aģentūras organizācijas akreditācijas kritērijiem attiecībā uz apdrošināšanas gadījumu izskatīšanu ar datorsistēmu, ņemot vērā datorapstrādes attīstību. (5) Šajā regulā paredzētie pasākumi ir saskaņā ar Fonda komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1663/95 groza šādi. 1. Svītro 2. panta 1. punkta pirmās daļas pēdējo ievilkumu un otrās daļas pirmo teikumu. 2. Regulas 2. panta 3. punktā vārdus "1. punkts" aizstāj ar vārdiem "šīs regulas 4. panta 1. punkta c) apakšpunkts". 3. Regulas 4. panta 1. punkta beigās pievieno šādu apakšpunktu: "c) pilnīgu visu grāmatojumu informāciju, kas vajadzīga statistikas un kontroles nolūkiem, tādā formā un ar tādu saturu, kā noteikts, pamatojoties uz šīs regulas 2. panta 3. punkta noteikumiem." 4. Regulas 4. panta 2. punktu aizstāj ar šādu punktu: "2. Šā panta 1. punktā minētos dokumentus un grāmatojumu informāciju nosūta Komisijai līdz 10. februārim nākamajā gadā pēc finanšu gada, uz kuru tā attiecas. Šā panta 1. punkta a) un b) apakšpunktā minētos dokumentus nosūta četros eksemplāros vai arī vienā eksemplārā kopā ar to elektronisko versiju." 5. Regulas 5. panta 1. punktu aizstāj ar šādu punktu: "1. Šīs regulas 4. panta 1. punkta a) apakšpunktā minētajā pārskatā iekļauj a) kopējos izdevumus pa Kopienas budžeta pozīcijām un apakšpozīcijām; b) pa pozīcijām un apakšpozīcijām - atšķirību tabulu starp izdevumiem, kas deklarēti gada deklarācijā, un izdevumiem, kas deklarēti mēneša deklarācijā par to pašu periodu dokumentā, kas minēts Regulas (EK) Nr. 296/96 3. panta 5. punktā. Tai pievieno katras atšķirības skaidrojumu pa apakšpozīcijām; c) finanšu gada beigās tabulu, kas minēta Regulas (EK) Nr. 296/96 3. panta 6.a punkta a) apakšpunktā; d) intervences operāciju kopsavilkumu un paziņojumu par krājumu apjomu un atrašanās vietu finanšu gada beigās; e) apliecinājumu tam, ka maksājumu aģentūras rīcībā ir sīka informācija par katru intervences noliktavās esošo krājumu pārvietošanu; f) finanšu gada beigās tabulas, kas minētas Regulas (EK) Nr. 296/96 3. panta 6.a punkta b) apakšpunktā." 6. Pielikuma 6. punkta vi) apakšpunktu aizstāj ar šādu tekstu: "Visas datorizētās informācijas konfidencialitāte, vienotība un pieejamība būtu jānodrošina ar pasākumiem, kas pielāgoti katras konkrētās maksājumu aģentūras administratīvajai struktūrai, personālsastāvam un tehnoloģiskajai videi. Finanšu un tehnoloģiskajiem centieniem vajadzētu būt proporcionāliem faktiskajam riskam. Visās lietotajās datorsistēmās, vajadzētu būt izstrādātām piemērotām procedūrām attiecībā uz a) vispārējo organizāciju, vadību un revīziju; b) fizisko drošību; c) datorprogrammu drošību; d) sistēmu izstrādi, programmēšanu un uzturēšanu; e) ikdienišķām darbībām; f) telekomunikācijām; g) mikrodatoriem; h) neparedzētu izdevumu plānošanu; i) pieteikumu kontroli." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 16. oktobrī Komisijas vārdā Komisijas loceklis Franz Fischler 1 OV L 160, 26.9.1999., 103. lpp. 2 OV L 295, 16.11.1999., 1. lpp. 3 OV L 259, 27.9.2001., 1. lpp. 4 OV L 158, 8.7.1995., 6. lpp. 5 OV L 273, 23.10.1999., 5. lpp. 6 OV L 39, 17.12.1996., 5. lpp. 7 OV L 262, 2.10.2001., 8. lpp. 8 OV L 160, 26.6.1999., 113. lpp. 9 OV L 173, 27.6.2001., 1. lpp.